google/wiki40b huggingface dataset:
If You Were the Only Girl (In the World)

«If You Were the Only girl (In the World)» er en amerikansk populærmusikksang, skrevet av Nat D. Ayer (melodi) og Clifford Gray (tekst). Sangen ble publisert i 1916. Den ble publisert på nytt i 1946. Sangen har blitt en standard, spilt inn på plate av mange artister.
Den ble introdusert 19. april 19|9 under premieren på musikalen/revyen The Bing Boys Are Here på the Alhambra, Leicester Square. Den ble fremført som en duett av rollefigurene Lucius Bing og Emma. De ble spilt av de opprinnelige stjernene George Robey og Violet Loraine.
I kontekst til de forskrekkelige dødelige slagene som pågikk på den tiden synes den å representere behovet for flukt fra krigens mareritt.

Doris Days versjon

Doris Day spilte inn sangen på plate. Den ble utgitt på hennes album By the Light of the Silvery Moon. Hun fremførte sangen med Gordon MacRae i filmen Når skal vi gifte oss (By the Light of the Silvery Moon).

Barbra Streisands versjon

Barbra Streisand har også spilt inn sangen med et arrangement av Peter Matz. Den ble utgitt på hennes album My Name Is Barbra i 1965.

Andre versjoner

Sanger/skuespiller Rudy Vallée fremførte en versjon i filmen The Vagabond Lover utgitt i 1929. En ukjent sanger fremførte den i en episode av den suksessfulle TV-serien Charmed.
En velkjent versjon ble spilt inn av Perry Como 21. mars 1946 og utgitt på 78-platen RCA Victor 20-1857-B, som den andre siden til «They Say It's Wonderful». Den nådde en fjortendeplass på Billboard-listen. Sangen ble også utgitt i Storbritannia på 78-platen His Master's Voice BD 1165. Den andre siden var «I Dream of You (More than You Dream I Do)».
Donald Peers with two pianos spilte den inn i Royal Albert Hall, London, 13. juni 1949, som den første sang i en medley sammen med «Blue Skies» og «There's a Rainbow 'Round My Shoulder». Medleyen ble utgitt på 78-platen His Master's Voice-etiketten B 9792.
Johnny Kidd spilte også inn en versjon i Storbritannia. Den ble utgitt på singlen His Master's Voice 45-POP 674 i 1959.
Anton Szandor LeVey, grunnlegger og yppersteprest i The Church of Satan, fremførte sangen på sitt album Satan Takes a Holiday (1990)

Norsk versjon

Vilhelm Dybwad har skrevet en norsk tekst. På norsk bærer den tittelen «Hvis jeg var den eneste pige».
Enslig ung kvinne søker…

Handling

Den unge Allison Jones (Bridget Fonda) kaster sin kjæreste ut av leiligheten etter at hun får greie på at han har vært utro. Hun annonserer deretter etter en jente å dele bokostnadene med. Det ender med at den vakre Hedra Carlson (Jennifer Jason Leigh) flytter inn, og de blir snart gode venner. Allison blir imidlertid gjenforent med kjæresten og det fører til at vennskapet mellom de to kvinnene begynner å skjære seg. I tillegg begynner Hedra å oppføre seg merkelig. Hun kler seg likt med Allison og klipper håret på samme måte. Etterhvert viser det seg at Hedra er i psykisk ubalanse, og dette slår ut når hun frykter for å bli kastet ut. Hedra utvikler en aggressiv oppførsel overfor Allison og forholdet dem imellom utvikler seg til et mareritt.
Trimont

Trimont er en by i Martin County, i det sørlige Minnesota, USA. Byen hadde 754 innbyggere ved folketellingen i 2000.
Trimont ligger mellom Sherburn og St. James på Minnesota State Highway 4. Interstate 90 passerer i nærheten. Trimont var opprinnelig to byer, Triumph og Monterey, som ble forenet etter en folkeavstemning i 1959; det nye navnet ble dannet av første ledd i de eksisterende byenes navn. Byen har som følge av sammenslåingen to hovedgater, med en halv-mile imellom. I 1988 inngikk byen et skolesamarbeid med nabobyene Sherborn og Welcome om Martin County West School District. Skolen i Trimont tilbyr nå førskole og Junior High (5.-8. trinn).
New Republic (Star Wars)

The New Republic er en fiktiv statsmakt i Star Wars universet. Som følge av seieren til Opprøreralliansen i slaget ved Endor ble republikken reorganisert til the New Republic. Formålet til the New Republic var å gjenopprette ett demokratisk styresett over galaksen. Hovedstaden og det galaktiske senatet var lokalisert på planeten Chandrila. Både hovedstaden og senatet ble senere relokalisert til planeten Hosnian Prime frem til den ble ødelagt av First Orders Starkiller Base i Star Wars Episode VII: The Force Awakens.
Mime (smed)

Mime (Mimir) er en smed som er kjent fra flere mytiske heltesagaer fra den norrøne og germanske middelalderlitteraturen, blant annet i Sagaen om Didrik av Bern, 3. fortelling. Denne Mime har sannsynligvis ikke samme opphav som den Mime som nevnes i de norrøne gudesagaene, men det hersker en viss usikkerhet om dette.
Våpensmeder opptrer ofte som magiske, kunnskapsrike mytiske figurer i middelalderlitteraturen. Dette kan skyldes metallvåpnenes overlegenhet i forhold til de tidligere steinøkser og steinredskaper. De som fremstiller metallsverd og økser betraktes derfor gjerne som guddommer, og med magiske evner.
I Didrikssagaen har Mime lærlingene Siegfried (Sigurd Fåvnesbane) og Velent (Wieland). Det fortelles i sagaen at Velent smidde sverdet Mimung.
Mime nevnes også i Saxo Grammaticus’ Gesta Danorum fra det 12. århundre, og i det tyske heltediktet Biterolf og Dietlib fra det 13. århundre.
Richard Wagners operaer Das Rheingold og Siegfried har også med dvergen Mime. Han er her fremstilt som bror til dvergekongen Alberich.
Are Kristoffer Grongstad

Håndballkarrieren

Grongstad startet i den lokale håndballklubben Klompen HK, før han flyttet til Trondheim. Her spilte han for Strindheim Idrettslag og deretter for Heimdal Håndballklubb i eliteserien.  Grongstad flyttet deretter til Elverum hvor han spilte for Elverum Håndball. Etter to sesonger i Elverum ble han hentet av 1.-divisjonsklubben Nøtterøy Idrettsforening. Etter to sesonger for Nøtterøy Idrettsforening valgte han å legge opp.

Utenomsportslig fokus

I en alder av 20 valgte Grongstad å stå fram som Norges første åpne homofile toppidrettsutøver. Dette fikk stor oppmerksomhet i norsk og skandinavisk presse. Han fortalte to år etter at han sto fram at han angret på måten han hadde gjort dette på. Grongstad har blant annet holdt flere foredrag for UNICEF i forbindelse med deres prosjekt «Den Ene». Grongstad er fra 2010 også medlem av Norges Håndballforbunds ressursgruppe for inkludering.
Beijing metro

Airport Express

Airport Express-linjen (28,5 km) forbinder de sentrale delene av Beijing med den internasjonale flyplassen nordøst for Beijing. Airport Express-linjen er helautomatisk og har førerløse tog. Fra denne linjen kan man bytte til tunnelbanens linje 2, 10 og 13. Airport Express har en spesiell billett.
Bolle (bakverk)

En bolle, eller hvetebolle, er et lite bakverk med vanligvis rund topp og flat bunn som inneholder hvetemel, sukker, gjær, egg, melk, vann og ofte også kardemomme og hjortetakksalt. Det er også vanlig å tilsette rosiner, tørket frukt, sukat eller biter av sjokolade i deigen. Bollene skal trilles runde, pensles med vispede egg for å gi dem farge og glans, og stekes.
Boller kan serveres hele eller delt i to med smør og pålegg som en dessert, et mellommåltid eller ofte som tilbehør til kaffe. Boller er vanlige i barneselskaper servert sammen med brus eller kakao.
Det er populært å kjøpe boller i butikker, kiosker, bensinstasjoner og andre steder som lettvint lunsj eller mellommat for folk på farten. Det er ofte billigboller som er pakket ferdig på bakeriet i poser med fem-seks stykker. Det kan også være større og dyrere boller som selges enkeltvis, noen ganger som butikkstekte, ferske varer. I sjokoladeboller er rosinene erstattet med sjokoladebiter.
Christian IX av Danmark

Bakgrunn

Christian var sønn av Wilhelm av Schleswig-Holstein-Sonderburg-Glücksburg og Luise Caroline av Hessen-Kassel. Etter farens tidlige død flyttet Christian til København. Det danske kongeparet Frederik VI og Marie Sofie Frederikke hadde ingen sønner som levde til voksen alder og tok seg derfor av ham. Dronningen var hans tante og kongen tilhørte samme slekt som ham, selv om slektskapet gikk langt tilbake. Christians eldste bror, hertug Carl av Glücksborg, ble i 1838 gift med kongeparets yngste datter, prinsesse Vilhelmine.

Tronfølger

I 1851 anbefalte den russiske keiseren at prins Christian rykket opp i den danske arvefølgen. Året etter fikk dette forslaget støtte av stormaktene, og i 1853 godkjente den danske riksdagen en ny lov som gjorde Christian til tronfølger i Danmark. En ny tronfølgelov var nødvendig siden hverken Frederik VII eller arveprins Ferdinand hadde noen sønner.
I virkeligheten var det prins Christians hustru, Louise av Hessen-Kassel, som var en av de nærmeste arvingene til den danske krone. De andre, nærmere, arvingene fra huset Hessen gav avkall på arveretten til fordel for Louise og hennes mann. Christian og Louise ble gift i 1842. Hun var Christian VIIIs niese og Frederik VIIs kusine, men nå kunne hennes mann nyte godt av denne arveretten.

Konge

Christian ble konge av Danmark den 15. november 1863, ved Frederik VIIs død. Han tok valgspråket Med Gud for ære og ret.
Som tronfølger hadde Christian lenge hatt liten innflytelse på grunn av grevinne Danners mistro og Christians anslutning til helstatens politiske system (det vil si at Danmark, Slesvig og Holstein skulle være likeberettigede deler innen en «helstat»). Først Carl Georg Andræ, til hvem han alltid hadde kjent seg nært knyttet, gav ham i 1856 sete i statsrådet. I november 1863 nektet imidlertid Andræ (likesom senere i 1870) å danne regjering, og Carl Christian Hall med en bred folkeopinion bak seg drev Christian til å mot sin vilje den 18. november 1863 å stadfeste den såkalte novemberforfatningen, som innebar att Slesvig ble innforlivet med Danmark mens derimot Holstein ble utskilt. Dette utløste raseri i de tyske statene, førte i 1864 til den dansk-tyske krig.
Under krigen oppviste Christian et stort personlig mot, men hans ønske om en løsning ved personalunion med Schleswig-Holstein øket den uvillige stemningen mot ham. I 1870 innla han personlige fortjenester ved Danmarks fastholdelse av nøytraliteten under den fransk-tyske krig. Under forfatningsstriden stod Christian helt klart på Jacob Brønnum Scavenius Estrup og landtingshøyres side, og de lange politiske konfliktene omkring spørsmålet tæret hardt på haom. I1901 aksepterte han til slutt folketingsparlamentarismen ved å godkjenne den liberale regjeringen under Johan Henrik Deuntzer.
Bazooka (musikkinstrument)

Bazooka er et messingblåseinstrument med teleskoprør tilsvarende en trombone.
Bazooka ble populær på 1930-tallet av komikeren Bob Burns som er kreditert som oppfinner ca. 20 år tidligere. Instrumentet ble spilt på av diverse jazzmusikere, blant annet Noon Johnson og Sanford Kendrick.
Instrumentet ga opphav til kallenavnet på anti-panservåpenet «Bazooka» under andre verdenskrig, da de har en utseendemessig likhet.
Karpos av Beroea

Karpos av Beroea (også: Karpos av Troas) regnes som en av de sytti disipler. Han nevnes i 2. Timoteusbrev i Bibelen der Paulus nevner at han har etterlatt sin kappe i Troas hos Karpos (2 Tim 4,13). 
Karpos skal ha blitt biskop i Beroea. Han æres som helgen hans minnedag er 13. oktober.
Pelly's Konfeksjonsfabrikk

Pelly's Konfeksjonsfabrikk er en tekstilbedrift på Vaterland i Oslo. Den ble etablert i 1914, og produserer arbeidsklær.
Rhyparochromidae

Utseende

Små til middelsstore, relativt slanke, brunlige teger med kraftige bein. I omriss er kroppen sett ovenfra oval eller langstrakt og parallellsidig. Hodet er forholdsvis lite og trekantet, med små, utstående fasettøyne. Antennene er middels lange og består av fire ledd. Pronotum er mer eller mindre firkantet, men med avrundede forhjørner. Framlårene er ofte fortykket, med en eller flere kraftige tenner på undersiden.

Levevis

Disse tegene kryper for det meste rundt på bakken der de suger ut næring fra frø. Andre lever oppe i vegetasjonen, for eksempel de dråpeformede artene i slekten Gastrodes som gjerne krabber rundt oppe i kronene på bartrær. De artene som har velutviklede vinger, kan også finnes svermende.
Didymocantha

Utseende

Middelsstore, blanke, lyst brunlige trebukker med lange antenner. Pronotum har rundede sider med en ganske liten tann i midten. Dekkvingene er parallellsidige.

Utbredelse

Slekten er utbredt i Australia og New Zealand.
Gravitasjonell energi

Gravitasjonell energi er den energien som blir frigjort av et objekt når det faller fra et gravitasjonsfelt. Gravitasjonell energi er en form for potensiell energi.
Antoinette Augusta von Aldenburg

Bakgrunn

Hun var datter av greve Anton av Aldenburg (1633–80) og riksgrevinne Augusta av Sayn-Wittgenstein (1638–66). Faren var uekte sønn av den siste regjerende greve av Oldenborg, og fungerte som stattholder samme sted for den danske kongen. Et ekteskap mellom grevens datter og kongens naturlige sønn Ulrik Frederik Gyldenløve, kunne således tjene til å sikre og forsterke loyalitetsbåndene mellom Danmark-Norge og Oldenborg.

Bryllup

Komtessen var tolv år gammel første gang hun møtte Gyldenløve. Fem år senere ble hun 17 år gammel, i august 1677, viet til ham i den nyoppførte Larvik kirke. Dette var grevens tredje bryllup. Hans første ekteskap med Sophie Urne ble aldri godkjent av kongen og det andre, med Marie Grubbe, ble oppløst etter noen år. 
Det nygifte paret slo seg ned i den likeledes nyoppførte Herregården i Larvik. Paret fikk 10 barn, deriblant Ferdinand Anton Danneskiold-Laurvig som arvet farens grevskap. I 1700 flyttet Gyldenløve til Hamburg, et år senere døde Antoinette Augusta den 14. juli 1701 i Amsterdam.
Mydasta

Utseende

Middelsstore, slanke, mørke trebukker. Antennene er ganske kraftige og omtrent halvparten så lange som kroppen. Pronotum er tønneformet, noe lengre enn bredt. Dekkvingene er avsmalnende bakover, med store, gulbrune flekker i den bakre delen. Mellom- og bakbeina har sterkt klubbeformede, røde lår.

Utbredelse

Artene er bare kjent fra Vest-Malaysia og Borneo.
Halmøya

Halmøya er ei øy i Flatanger i Nord-Trøndelag. Arealet er 4,8 kvadratkilometer.
Det finnes flere hellere her med spor etter bosetning tilbake til steinalderen,  størst er Håkkahelleren (32,5 m dyp, 12 m bred og 6 m høy). Halmøya skal ha vært skipreide i Håkon den godes tid, og skulle stille med minimum ett skip med mannskap. Øya er også gammelt kirkested. Halmøy kirke nevnes første gang i skriftlige kilder i 1468, men er trolig betydelig eldre. Kirken ble revet i 1874. Halmøya var bebodd i enda hundre år, fram til 1970-tallet.
FS ALn 880

ALn 880

ALn 880 var en dieselmotorvogn som var konstruert for fellesstyring i et togsett med motorvogner av samme eller forskjellige typer, selv om den kan kjøres i enkelvognreise eller med Ln 880-slepevogn. På begge ender av motorvognen var det en innbygd endeplattform som åpnes med en frontaldør slik at en overgangsbelg kan komme ut. Med overgangsbelgene ble det mulig å ha gjennomgåing i hele togsettet selv om det besto av unike og separate vogner. Denne overgangsbroløsningen var utbredt på de ulike etterkrigstogsettene som besto av motorvogn på den italienske halvøya. Sammenkoblede motorvogner og motorvognsett var dermed en del av hverdagslivet for den italienske statsjernbanen FS.
Motoren var en Breda tolvsylindersdieselmotor med en kraftproduksjon på 430 hestekrefter ved 1500 rpm, tilkoblet et Wilsom-girsystem som deretter sørget for kraftoverføringen til den forreste boggien med begge akslene. Driftssikkerheten med motorsystemet var ikke god, motortrøbbel og feil med girsbokset var ikke uvanlig i den lange tjenestetiden fram til utrangeringen i 1980-årene. Det var også klager på høy motorstøy fra motoren som var montert i undersiden av motorvognen. Til tross for dette, kunne ALn 880 oppnå en topphastighet på 130 km/t.

M2-120 og andre tog med motor fra ALn 880

Motorsystemet og kraftoverføringssystemet fra ALn 880 var også tatt i bruk på en forskjellig motorvogntype, M2-120-serien bygd for den søritalienske Ferrovie Calabro Lucane i Calabria i 1951, da leverte Breda 27 motorvogner til lokomotivstallene i Bari og andre calabriske byer. M2.120-serien var etterfulgt av eksportordrer fra Hellas, SDBE (Nordvestre Hellas Jernbaneselskap) overtatt i 1953 av SPAP (Piraeus, Athens og Peloponnes Jernbaneselskap) og Thessaly Jernbaneselskap som i 1955 ble assimilert i den statlige jernbanen SEK, siden 1970 kalt OSE S.A..
Breda utviklet også forskjellige varianter av motorsystemet, deriblant «TEE Breda»-motortogsettene ALn 442 og de finske motortogsettene Dm8 og Dm9 for den finske statsjernbanen VR.
Fulgoridae

Utseende

Store (opptil 10 cm lange og 15 cm i vingespenn), avlange, gjerne brunlige sikader. Pannen er ofte uttrukket til et langt horn eller en snutelignende utvekst foran øynene og munndelene. En søramerikansk art har den framre delen av hodet påfallende likt hodet til en liten kaiman. Det er mulig at dette virker avskrekkende på rovdyr (for eksempel apekatter), på den andre siden lever ikke kaimaner i trær så det virker litt usannsynlig at de skal kunne forveksles. Begge vingepar er store, brede og avrundede. Bakvingene, som i hvile er dekket av forvingene, har ofte sterke farger eller øyeflekker, mens forvingene vanligvis er kamuflasjefargede. Beina er temmelig korte. Noen arter med fargerike vinger kan overflatisk minne om sommerfugler. Noen arter har en opptil 75 centimeter lang "hale" av vokstråder som henger ut fra bakkroppen.

Levevis

Som de fleste andre sikader lever Fulgoridae av plantesaft som de suger ved hjelp av de spisse munndelene. De er stort sett knyttet til trær. De flyr godt og noen arter kommer gjerne til lys. Nymfene, noen ganger også de voksne, skiller ut lange tråder av hvit voks.

Utbredelse

Fulgoridae er en tropisk gruppe, de fleste av artene holder til i tropisk regnskog. De mangler i Europa, noen europeiske arter som tidligere ble plassert her plasseres i dag i familien Dictyopharidae. I Amerika finnes de nord til de sørlige statene i USA.

Samleobjekter

Fulgoridae er gjerne store, fargerike og uvanlig utseende insekter. Derfor finnes det et marked for monterte eksemplarer, som selges til samlere eller som dekorasjoner. Denne handelen kan muligens utgjøre en trussel mot noen av artene.
Lustrafjorden

Lustrafjorden er en ca. 40 kilometer lang arm av Sognefjorden i Luster kommune i Sogn og Fjordane. Fjorden begynner ved Ombandsnes, hvor Sognefjorden deler seg i Lustrafjorden, som går mot nord, og Årdalsfjorden mot øst. Ved Urnes, hvor Urnes stavkirke ligger, snur fjorden mot nordøst, og fortsetter til Skjolden i fjordbotnen. Rundt 10 kilometer nord for Urnes går sidefjorden Gaupnefjorden inn mot nordvest.
Fjorden er omringet av høye og bratte fjellsider. Fra fjellene munner flere høye fossefall ut i fjorden, hvorav det største og mest kjente er Feigefossen. I fjorden munner også flere store og kraftrike elver ut, med noen av landets største kraftverk, som Skagen kraftverk i Fortun og Jostedal kraftverk ved Gaupne.
Uttar Pradesh

Geografi

Uttar Pradesh grenser til delstatene Bihar, Jharkhand, Chhattisgarh, Madhya Pradesh, Rajasthan, Haryana og Uttaranchal samt til Nepal.
Uttar Pradesh og Haryana omslutter hovedsstadsterritoriet.
Slettelandet rundt Ganges utgjør den største delen av delstaten. Tidligere var områder i nord som omfatter de sydlige deler av Himalaya også en del av Uttar Pradesh, men nå utgjør disse områdene en egen delstat – Uttaranchal. I sydvest hører deler av det indiske innlandsplatå med til Uttar Pradesh.
Ganges er den største og viktigste elven.
Aziz Ouhadi

Karriere

Ouhadi vant sitt første marokkanske mesterskap i 2005.
Han deltok i sitt første VM i 2009, i VM i friidrett 2009 i Berlin. Han løp 100 meter på 10,40, men dette holdt ikke til å gå videre fra innledningsheatene. Senere på året, i oktober, vant han sølv på 100 meter i Jeux de la Francophonie 2009, kun slått av Ben-Youssef Méité fra Elfenbenskysten.
I Afrikamesterskapet 2010 løp han både 100 og 200 meter. 100 meter løp han på 10,26 og kom på sjetteplass, mens på 200 meter kom han på fjerdeplass med tiden 20,59, tre hundredeler bak Simon Magakwe som tok bronsen.
Gjennom 2011 forbedret han den marokkanske rekorden tre ganger, siste gang til 10,09 i Meeting Grand Prix IAAF de Dakar. Han vant 100 meter i IAAF World Challenge-stevnet i Rabat, og senere Memorial Primo Nebiolo og Josef Odložil Memorial. Videre fikk han sølv på både 100 og 200 meter i Military World Games 2011, slått av Femi Seun Ogunode på begge distansene.
I VM innendørs 2012 nådde han finalen på 60 meter. Her løp han på 6,72, og endte på åttendeplass.
Dee (Wales)

Historie

Elven Dee var den tradisjonelle og geografiske grensen til det walisiske kongedømmet Gwynedd i århundrer, muligens siden det ble dannet på 400-tallet. Den ble skriftlig omtalt på 1200-tallet som flumen Dubr Duiu; navnet synes å være avledet fra brytonisk deva: «gudinnens elv» eller «den hellige elv».
Dal/Brenna

Dal og Brenna er boligstrøk i Bydel Søndre Nordstrand i Oslo. Stedene ligger i dag såpass tett at de ofte bare omtales under ett som Dal/Brenna, men var inntil utbyggingen på 80-tallet to selvstendige bygder.
Stedene ligger i Klemetsrud-området øst for E6 og Mortensrud og syd for Skulleruddumpa. Dal og Brenna ligger i skogkanten like ved Østmarka, med Grønmo Golfklubb som nærmeste nabo.
Stedsnavnene kommer fra Dal gård og Brenna gård, der Dal er den nordligste. Området består av eneboliger, og ble først bygget ut 1986–1988. Boligkrakket i 1988 satte en stopper for videre utbygging, og deler av området lå brakk i ti år før utbyggingen fortsatte.
Miastko

Miastko (tysk: Rummelsburg) er en by med 11 900 innbyggere i det nordlige Polen. Den ligger ved elven Studnica.
Starrsumpvikler

Utseende

En liten til middelsstor (vingespenn 10-17 millimeter), smalvinget, lysbrun vikler. Som de andre Bactra-artene er den ganske variabel i fargen. Forvingen er smal og tilspisset, grunnfargen er lys gråbrun. Det er gjerne noen lyse lengdestreker, og en eller to firkantede, mørke flekker i vingen. Forvingen er lyst gråbrun.

Levevis

Arten finnes i fuktige områder der larvene trolig lever på starr (Carex spp.) eller siv (Juncus spp.).

Utbredelse

Den er utbredt i Mellom- og Nord-Europa og i det nordlige Asia.
Spygatt

Spygattene eller spylegattene er små portåpninger i relingen på større skip og båter.
De har ofte et lukedeksel som er hengslet i overkant, slik at det åpner seg utover. Dermed slipper det mer vann ut ved innslag av bølger enn de som må bryte seg høyere opp for å slå over rekka, som relingen ofte kalles. Uten disse gattene ville dekket ofte vært fylt med vann i lengre tid av gangen.
Navnet gatt er det samme som brukes om fiskens åpning for avfallsstoffer fra fordøyelsen (kloakken).
Norske Kvinners Nasjonalråd

Norske Kvinners Nasjonalråd er en norsk tidligere organisasjon som ble etablert 8. januar 1904 av Gina Krog (første formann) for å være et samlende råd for diverse kvinnesaksforeninger i Norge. Ved oppstarten var det sytten lokalforeninger representert og ni nasjonale foreninger representert. Det første styret bestod av Gina Krog (formann), Fredrikke Marie Qvam (første nestformann, senere æresmedlem), Betzy Kjelsberg, Katti Anker Møller og Karen Grude Koht.
Organisasjonen ble ganske snart medlem i International Council of Women (ICW). Den hadde også representant i Likestillingsrådet. Rådet opprettet også egen sosialskole, kalt Sosiale kurser. Skolen var lenge ledet av Anna Caspari Agerholt, og var Norges første organiserte sosialutdanning.
Tidlige kampsaker var stemmerett for kvinner, rett for kvinner til å bli verge, kvinners rett til fritt valg av utdanning og yrke, kamp mot hvit slavehandel (prostitusjon). Senere arbeidet de for blant annet for mødreforsikringen og kvinnelig representasjon på Stortinget. 
Organisasjonen ble oppløst i 1989.
Bailey Wright

Landslaget

Han ble tatt ut til Fotball-VM 2014 i Brasil .
Han ble tatt ut i Australias tropp til FIFA Confederations Cup 2017 i Russland.
Han ble tatt ut i Australias bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.
Hohhot kullkraftverk

Hohhot kullkraftverk er et kullkraftverk i Hohhot i regionen Indre Mongolia i det nordlige Kina. Det har en installert produksjonskapasitet på 574 MW fordelt på 8 turbiner av ulik størrelse opptil 200 MW.